Teplo, rovnako tak ako zima, môže mať na stav pokožky vplyv a obzvlášť koža na nohách je často náchylná na vysušovanie, ktoré je spôsobené výkyvom teplôt. Počas letných mesiacov sú nohy jednou z tých častí tela, ktoré najviac vystavujeme škodlivému UVA/UVB žiareniu. Oslabená pokožka sa potom jednoduchšie vysušuje a môže dôjsť i k jej podráždeniu. Koža na nohách si ale neodpočinie ani počas zimy. Keď si doma zakúrime, zbavujeme vzduch vlhkosti a narušujeme tým prirodzenú hydratáciu pokožky. Následkom toho môže opäť dochádzať k jej vysušovaniu alebo dokonca šupinateniu.
Na pokožku dolných končatín má navyše vplyv i teplota vašich pravidelných kúpeľov. Ak je koža v sprche alebo kúpeli vystavená príliš horúcej vode, ľahšie sa potom vysušuje. Ak chcete, aby si uchovala prirodzenú hydratáciu, radšej sa príliš horúcim kúpeľom vyhnite.